Fury wen sy 1ste stoeigeveg in WWE | Netwerk24
Deur Michael Green 01 November 2019 17:45
Ay caramba! Tyson Fury raak wild in sy stoeigeveg teen Braun Strowman. Foto: Reuters
Tyson Fury het sy debuut in die stoeikryt Donderdagaand in Riaad, Saoedi-Arabië, teen Braun Strowman op ’n suksesvolle noot begin.
The Daily Mail berig dat Fury vir Strowman in die agtste ronde met ’n regterhou uit die kryt geslaan het.
Strowman kon toe nie binne tien tellings weer terug in die kryt kom nie.
Terwyl die skeidsregter Fury se arm gelig het, het Strowman die Brit van agter platgeloop.
Volgens beeldmateriaal lyk dit nogal of Fury gedurende die geveg sukkel om sy lag te hou. Hy steier ook maar bra onoortuigend in die kryt rond ná Strowman hom met houe, wat duidelik mis was, geslaan het.
Ek het ’n afspraak met ’n groot ou genaamd Deontay Wilder op 22 Februarie en dan sal ons maar sien wat kom volgende.
“Ek het ’n afspraak met ’n groot ou genaamd Deontay Wilder op 22 Februarie en dan sal ons maar sien wat kom volgende,” het Fury geantwoord toe hy oor sy toekomsplanne uitgevra is.
Hy en Wilder pak mekaar op 22 Februarie in ’n boksgeveg wat beslis meer realisties as sy stoeigeveg teen Strowman gaan wees.
Wilder se oogbank, wat in sy vorige boksgeveg teen Otto Wallin oopgekloof is, het nie enige skade in sy gestoeiery opgedoen nie.
Fury is ’n groot stoei-entoesias en dit sal nie verbaas as hy weer aan die soort van ding deelneem nie.
’n Paar oomblikke uit Fury se stoei-debuut:
Meer oor: Tyson Fury | Vsa | Debuut | Boks | Swaargewig | Stoei | Oorwinning